tomron87/hebrew-wikipedia-sentences-corpus huggingface dataset:
החל משנת 2016, נהגו בחברת ההוצאה דארק הורס קומיקס לפרסם סיפורים הקשורים לסדרת ההמשך, "האגדה של קורה", כך שבין השנים 2016 עד 2022, פורסמו 4 חוברות קומיקס המבוססות על האגדה של קורה, לרגל יום קומיקס חינם.
שם בעבריתשם באנגלית תאריך יציאה כתיבה אמנות צביעה הסיפורים איתם יצא בחוברת ליום קומיקס חינםנכלל באנתולוגיהביבליוגרפיה "חברים לחיים""Friends for Life" 7 במאי 2016 מייקל דנטה דימרטינו הת'ר קמפבל קיליאן נג How to Train Your Dragon
ב-30 בנובמבר 2022, יצאה לאור אנתולוגיה המאגדת שלושה סיפורים שפורסמו לקראת יום קומיקס חינם בשנים 2016, 2018 ו-2021, יחד עם עוד חמישה סיפורים חדשים, ומהווה חלק מסדרת הספרים בזיכיון "אווטאר: כשף האוויר האחרון", כשאת עטיפת הספר עיצב סאצ'ין טנג.
+שםחלקתאריך יציאהתרגוםהוצאהביבליוגרפיהבאנגליתבעבריתThe Legend of Korra: Turf Warsהאגדה של קורה: המאבק על רפבליק סיטיא2 בינואר 2025אורנה כץכנרת זמורה-ביתן דביר
האגודה האמריקאית לרפואת ילדים היא אגודת רפואת הילדים הראשונה שהוקמה בצפון אמריקה.
האגודה הוקמה ב-1888. המטרה של האגודה היא לעצב את עתיד רפואת הילדים.
מאז 1952 האגודה מעניקה את פרס ג'ון האולנד, שנקרא על שם ג'ון הואלנד.
האגדה של קורה: חורבות האימפריה הוא רומן גרפי בעל שלושה חלקים מאת מייקל דנטה דימרטינו.
הוא חלק מהזיכיון האמריקאי "אווטאר: כשף האוויר האחרון" ומהווה המשך ישיר לעלילת העונה האחרונה בסדרת הטלוויזיה "האגדה של קורה" ולספר "האגדה של קורה: המאבק על רפבליק סיטי".
עלילת הקומיקס מתעסקת באווטאר קורה המתמודדת עם הבעיות הנלוות לעליית הדמוקרטיה באימפריית האדמה ובשינוי שעוברת המצביאה לשעבר, קובירה.
בנוסף, הספר עוסק גם במערכת היחסים הרומנטית של קורה ואסאמי סאטו.
החלק הראשון של הטרילוגיה יצא לאור על ידי חברת ההוצאה דארק הורס קומיקס ב-21 במאי 2019, החלק השני יצא ב-12 בנובמבר, והשלישי ב-26 בפברואר 2020.
לאחר שנים רבות של שלטון יציב, מלכת ממלכת האדמה נרצחה על ידי אנרכיסטים, מה שגרם למפקדת קובירה, לנצל את סמכויותיה ולהקים את "אימפריית אדמה" בה הנהיגה שלטון דיקטטורי.
אך לאחר שפלשה לשטח הרפובליקה המאוחדת היא נוצחה על ידי אווטאר קורה.
ז'ו-לי, נשיאת העיר ריפבליק סיטי, בירת הרפובליקה המאוחדת, יחד עם משרתה החדש בולין, פוגשים את אווטאר קורה ובת זוגה אסאמי סאטו, יורש העצר של ממלכת האדמה הנסיך וו ומשרתו מאקו אשר עוזר לו להתכונן לנאומו הקרב.
בנאום, מכריז הנסיך על ביטול מוסד המלוכה ועריכת בחירות דמוקרטיות להנהגה המקומית לראשונה במחוז גואלינג בעוד שבועיים, ומכריז כי במהלך השנה הקרובה יתקיימו בחירות אזוריות בכל רחבי הממלכה.
לאחר מכן, מתקיים משפטה של קובירה, במהלכו היא מואשמת בתוקפנות בלתי מוצדקת, סירוב לוותר הסמכויות הזמניות שניתנו לה, הקמת מחנות עבודה בתנאים בלתי אנושיים ופלישה לשטחי הרפובליקה המאוחדת בתקופת שלטונה הדיקטטורי באימפריית האדמה.
קובירה כופרת באשמה וטוענת כי היא השליטה סדרה באימפרייה והביאה אליה קידמה.
קורה מסכימה להיות נוכחת במהלך הבחירות הקרבות לאחר שהנסיך הודיע לה כי ברשות המפקד גואן פלוגה סדירה של חיילים שלא נכנעו יחד עם כלל צבא קובירה ועלולים להוות איום על סדר הבחירות התקין בגואלינג.
לאחר התדיינות עם הצוות, היא לוקחת איתה את קובירה במטרה שתשכנע את גואן להיכנע כמו כל שאר הצבא שהיה תחת פיקודה.
שלושה ימים לאחר מכן, קורה, אסאמי, בולין, מאקו, הנסיך וו וקובירה מגיעים לגואלינג.
עם בואו של צבא גואן קובירה מנסה לשכנעו להיכנע וכי תם זמנה של האימפרייה.
לאחר שהוא מסרב, ולאחר שהחיילים מסרבים להיכנע על פי פקודתה של קובירה, היא תוקפת את גואן וכמעט חונקת אותו אך אסאמי מחשמלת אותה ומנטרלת אותה.
גואן אומר כי אין הוא התכוון לתפוס את השלטון בכוח אלא להתמודד בבחירות באופן דמוקרטי, וכי אנשי אימפריית האדמה יתמודדו לתפקידי השלטון בכל רחבי הממלכה.
קובירה נכלאת בתא מתכת ומתוכננת להישלח על ספינת האוויר לעיר זאפו עד לסיום הבחירות בגואלינג.
אך לאחר שקורה והנסיך עושים את דרכם לביצה הגדולה על מנת למצוא שם את טוף בייפונג, ידידתו של האווטאר הקודם וכשפית האדמה הגדולה ביותר בכל הזמנים, תוקפים חייליו של גואן את הספינה ושובים את אסאמי, בולין, מאקו וקובירה.
קובירה מסרבת לחזור להנהיג את אימפריית האדמה וגואן משתמש בטכנולוגיה חדשנית שפותחה במחנה לחינוך מחדש שהקימה בעבר כדי לשלוט במחשבותיהם של מאקו, בולין ואסאמי אך קובירה מצליחה לברוח מהמקום ויוצרת קשר עם המאמצת שלה, סו בייפונג, בתה של טוף ומנהיגת זאופו.
קורה והנסיך מציעים לטוף להתמודד בבחירות להנהגת גואן מתוך ההבנה שהיא היחידה שתצבור מספיק פופולריות כדי להביס את גואן.
בתחילה טוף מביעה את סירובה לההתערב בפוליטיקה אך לאחר שכנועים רבים היא מסכימה לכך.
לאחר שהם חוזרים לגואלינג ומודיעים על התמודדות בבחירות הם פוגשים את קובירה אשר מספרת להם את אשר קרה ובעזרת חושיה המיוחדים, טוף מאשרת כי קובירה דוברת אמת.
בזמן שסו וילדיה נוחתים עם ספינת האוויר שלהם מגיעים למקום חייליו של גואן אשר מצווה על בולין, מאקו ואסאמי לתקוף את החבורה.
חייליו של גואן חוטפים את הנסיך וו ואף מצליחים לאלץ את החבורה לסגת כשאסאמי בידם.
כשהחבורה שבה לעיר זאופו קובירה פוגשת את בנה של סו וארוסה לשעבר, בטאר ג'וניור.
היא אומרת לו כי היא מצטערת על שניסתה להרוג אותו במהלך הקרב על ריפבליק סיטי ולאחר שיכנוע של קורה, בטאר הסכים לסייע ולנסות להבין את הדרך בה גואן שולט במחשבותיהם של האנשים.
בעזרת ההיכרות שלו עם המדענית שפיתחה את המכונה להשתלטות על המחשבות ובסיוע הזיכרונות של קובירה ממה שראתה התחיל בטאר בסדרת ניסויים על מנת להבין את השינוי שנגרם בגלים האלקטרוניים במוחה של אסאמי.
קובירה מנדבת עצמה לניסוי ולוקחת את הסיכון של איבוד שפיותה מה שמעורר פליאה אצל השאר.
לאחר כמה ניסיונות, הניסוי מצליח ומחשבותיה של אסאמי חוזרות לשליטתה.
בינתיים, לאחר שגואן השתלט גם על מוחו של הנסיך וו הוא שולח אותו להקדים את הבחירות לאותו היום וכשהנשיאה ז'ו לי שומעת על כך היא מטלפנת לקורה ומורה לה כי על קובירה לחזור לכלא בריפבליק סיטי.
בלילה, קורה מנחמת את אסאמי על כך שאיננה זוכרת את היהימים שהם מוחה היה שבוי.
לאחר מכן, סו מודיעה להן כי קובירה נמלטה מחדרה ולקחה איתה את אחד המטוסים שהיו בעיר.
בבוקר, קובירה מתגנבת לחדרו של גואן ואומרת לו כי היא מסכימה לחבור אליו בתנאי שהוא יעזור לה למחוק את זיכרונותיה הכואבים; כיצד כמעט הרגה את ארוסה ואת אמה, את הזיכרונות מחייה בזאפו ואת הזיכרונות של האנשים בהם היא פגעה.
בזמן שגואן החל בתהליך, קובירה תוקפת אותו ואת העוזרת שלו, ובתגובה, בולין ומאקו מתחילים לרדוף אחריה.
באותו הזמן, קורה וחבריה מגיעים למקום ובעוד שסו מצליחה לשכנע את קובירה לא להרוג את גואן, קורה משחררת את מחשבותיהם החופשיות של החיילים.
לאחר שבוע, הנסיך וו מצהיר בכנס רשמי כי הוא לא יכפה על מחוזות ממלכת האדמה להפוך לדמוקרטיה בין ליל, וכי מעתה כל מחוז יקבע בעצמו את הזמן שיידרש על מנת למנות מנהיג באופן דמוקרטי.
כמו כן הוא הצהיר כי עד סיום התהליך הוא ישמש כמלך הממלכה הזמני.
לאחר שקובירה הודתה בהאשמות כנגדה והביעה חרטה עליהן, אישר הנשיא והשופטים לפטור אותה מעונש לטובת משמורת אצל סו בביתה שבזאפו.
אופאל, בתה הצעירה של סו אמרה כי גם בטאר הסכים להסדר והוסיפה: .
הספר נכתב על ידי הסופר והבמאי האמריקאי מייקל דנטה דימרטינו אשר היה אחד מיוצרי סדרת האנימציה "האגדה של קורה" וסדרת המקור "אווטאר" יחד עם הסופר האמריקאי בריאן קונייצקו.
רבים מהפרטים בעלילת הטרילוגיה התבססו על עלילת "האגדה של קורה".
הספר אוייר על ידי השחקנית והמאיירת הסינגפורית מישל וונג ונצבע על ידי קיליאן נג.
החלק הראשון יצא לאור על ידי חברת ההוצאה דארק הורס קומיקס ב-21 במאי 2019, החלק השני יצא ב-12 בנובמבר, וב-26 בפברואר 2020 יצא החלק השלישי והאחרון של הטרילוגיה.
ב-9 בספטמבר 2020 יצא לאור בחנויות הקומיקס בארצות הברית ספר המאגד את שלושת החלקים תחת כריכה קשה אחת עם תוספת הערות מהיוצרים וב-22 בספטמבר יצא לשאר החנויות.
אוסף של הטרילוגיות בכריכה רכה מתוכנן לצאת ב-11 באפריל 2023.
הספר התקבל בברכה בקרב המעריצים והמבקרים ורבים שיבחו את המהפך האישי שעוברת קובירה והדרך של לכפרה במהלך הטרילוגיה.
כמו כן, הו שציינו לשבח את בחירתו של מייקל דנטה להמשיך ולתאר את מערכת היחסים הלסבית בין קורה לאסאמי.
הבאת קשיי ההפיכה לדמוקרטיה זכתה גם היא לשבחים ותוארה כמציגה את הבעיות איתן מתמודדות מדינות מתפתחות, כמו גם הסכנה בעליית אדם פופולרי ולא ראוי באמצעותה, וגם ציינו את התבגרותו של הנסיך וו לעומת הסדרה.
איכות האיורים של מישל וונג והצביעה של קיליאן נג קיבלו ביקורות חיוביות כמו גם הבחירה לשלב לראשונה חיילות בצבא.
האגדה של קורה: המאבק על רפבליק סיטי הוא רומן גרפי להט"בי רב-מכר בעל שלושה חלקים מאת מייקל דנטה דימרטינו.
הרומן הוא חלק מהזיכיון האמריקאי "אווטאר: כשף האוויר האחרון" ומהווה המשך ישיר לעלילת העונה האחרונה בסדרת הטלוויזיה "האגדה של קורה".
הספר מתרחש ברובו בעיר הבדיונית רפבליק סיטי והוא עוסק במערכת היחסים הקווירית של הדמויות אווטאר קורה ואסאמי סאטו, בפשיעה מאורגנת ובשחיתות שלטונית וקיבל תגובות תומכות מהמבקרים.
החלק הראשון של הטרילוגיה יצא לאור על ידי חברת ההוצאה דארק הורס קומיקס ב-26 ביולי 2017, החלק השני יצא ב-17 בינואר 2018 וב-22 באוגוסט יצא לאור החלק השלישי והאחרון של הטרילוגיה.
שלושת החלקים צברו פופולריות רבה והעפילו לראש רשימות רבי המכר בזה אחר זה.
בסוף העונה האחרונה של האגדה של קורה מתואר הקרב על העיר רפאבליק סיטי במהלכו התרחש פיצוץ של נשק עוצמתי וחדשני המיוצר מרוחות, מה שגרם ליצירת שער רוחות חדש בלבה של העיר.
הסדרה מסתיימת בכך שאווטאר קורה מציעה לחברתה הטובה אסאמי סאטו לצאת איתה לטיול משותף בעולם הרוחות.
קורה ואסאמי עוברות לעולם הרוחות דרך שער הרוחות החדש שנפער בלב העיר ומתחילות את טיולן המשותף ברחבי עולם הרוחות.
לקראת סיומו של הטיול, מתנשקות השתיים בפעם הראשונה.
לאחר מכן, אסאמי משתפת את קורה כי במהלך שלוש השנים בהן קורה נעדרה מרפאבליק סיטי, היא הבינה כמה היא חשובה לה, וקורה אף היא משתפת כי הבינה שיש לה רגשות כלפי אסאמי באותה תקופה, לאחר שהורעלה כשאסאמי הייתה היחידה שעמדה לצידה.
בסיומו של הטיול, מבקרות השתיים את טונראק וסנה, הוריה של קורה בשבט המים הדרומי.
למרות החשש, קורה ואסאמי מתוודות בפני הורי קורה על מערכת היחסים הזוגית שלהן.
אף על פי שטונראק וסנה מקבלים זאת בשמחה ובהבנה, טונראק מציע כי על קורה להימנע מהחצנת עובדת היותה ביסקסואלית, מה שגורם לקורה לעזוב בכעס את הבית יחד עם אסאמי.
קורה ואסאמי מגיעות לרפאבליק סיטי, שם קורה צופה ברוח דרקון אשר מסלקת את איש העסקים וואניוג קיום שתכנן להקים פארק שעשועים סביב אזור שער הרוחות החדש.
הרוח מפצירה בקורה לסגור את השער ומשסירבה קורה, הרוח אומרת לה כי היא האחראית לביטחונו של השער.
באותו הזמן ברפאבליק סיטי, לאחר עימות בין כנופיית "השילוש המסוכן" וכנופיית "הקריסטל", מצליחים שוטרי רפאבליק סיטי, ביניהם בולין שהצטרף למשטרה בעקבות מאקו אחיו, לעצור שניים מחברי השילוש ובאמצעותם מגלים השוטרים את שמו של המנהיג החדש של הכנופיה, טוקוגה.
הם גם מגלים כיצד ניצל טוקוגה את התמוטטות העולם התחתון בעיר ואת דרכי השתלטותו על ה"טריאדות" (הטריטוריות של הכנופיות ברחבי העיר).
בינתיים, קורה ואסאמי מצטרפות לטנזן וז'ו-לי ומסייעות לחסרי הבית שבמחנה העקורים אשר הוקם למען אלו שביתם הושמד בקרב, בעוד הנשיא רייקו כלל לא טרח להתעניין במצב במחנה.
לאחר שקורה, אסמאי וז'ו-לי פונות לרייקו בבקשת עזרה הוא מסכים לממן מקומות גורים לעקורים מתוך ניסיון לצבור אהדה בציבור ולצאת מהשפל הפוליטי בו הוא שרוי לקראת הבחירות המתקרבות.
לקראת ערב, קאיה חושפת בפני קורה ואסאמי כי היא לסבית, היא מספרת כי בתקופה שלפני מלחמת מאה השנים נוודי האוויר ואנשי אומת האש קיבלו בברכה את שלל הנטיות המיניות עד אשר שליט האש סוזין אסר על כך.
לדבריה אווטאר קיושי, שהייתה ביסקסואלית בעצמה, לא הצליחה להביא שינוי בנושא ברחבי ממלכת האדמה, בעוד שבטי המים מקבלים זאת בברכה אך משתדלים לא להחצין זאת.
היא אומרת להם כי הן עוד יידעו מתי יהיה הזמן הנכון לספר לאחרים על זוגיותן.
מיד לאחר מכן, ג'ינורה מזעיקה את צוות האווטאר אל מקום שער הרוחות שם מתפתח קרב עם טוקוגה במהלכו רוח דרקון אדום קוראת לשאר הרוחות באזור לצאת ולהגן על השער.
רוח הדרקון תוקפת את אסאמי וטוקוגה כשהיא עובד דרך גופו של טוקוגה הלוך ושוב.
לאחר מכן מורה הרוח לשאר הרוחות שבאזור לחזור לעולמם, ובסיום הקרב קורה פונה אל אסאמי והן מתנשקות, מה שחושף בפני כולם את זוגיותן.
למחרת בבוקר, טנזן וקורה מגיעים שער הרוחות ומופתעים לגלות שחדלה פריחת הפרחים באזור והוא ריק מרוחות, טנזן מוצא הזדמנות לשבח את קורה על יחסיה עם אסאמי אך הם נאלצים להתרחק מהמקום לאחר שרוחות הצמחים הנבולים שבאזור החלו לתקוף את קאי ואת ילדיו של טנזן.
לא הרחק משם, הם פוגשים את צבא האומות המאוחדות בפיקודו של גנרל אירו אשר באו להטיל סגר על שער הרוחות בעקבות הקרב אשר התרחש אמש.
קורה וטנזן פונים אל הנשיא רייקו בעת שהוא נשא נאום תעמולה אל מול העקורים.
קורה מזהירה אותו שהוא יוצר מלחמה עם הרוחות ורייקו בתגובה ממריד את העקורים כנגדה.
טנזן מסרב להצעת אסאמי להתמודד מול רייקו בבחירות לראשות העיר בטענה כי ימיו בפוליטיקה נגמרו.
טנזן אומר כי ז'ו-לי ראויה להתמודד על ראשות העיר בעקבות ההיסטוריה שלה בעזרה לתושבים.
לאחר שמפקדת המשטרה לין בייפונג מסרבת לחקור את וואניוג קיום לגבי שיתוף פעולה עם השילוש המסוכן על מנת לפנות את אזור שער הרוחות יוצאים מאקו ובולין ומתחקרים את סקוצ'י, נער רחוב שהכירו מהעבר, העובד למען השילוש המסוכן.
סקוצ'י, בהוראת טוקוגה מוסר כתובת מזויפת אשר בה המתין מטען חבלה שיועד לחסל את המפקדת בייפונג שניצלה ברגע האחרון בפשיטה על המקום.
כשאסאמי לא מופיעה לדייט עם קורה, הדבר מוביל את קורה, מאקו ובולין להבין שהיא נחטפה.
כנופיית השילוש המסוכן תוקפת מחסן נשק של המשטרה, מתוך כוונה להשתמש בנשק שנשאר מהתקיפה של קובירה על רפאבליק סיטי כדי להשתלט על העיר.
קורה, מאקו ובולין מנסים לעצור אותם, אבל נסוגים לאחר שטוקוגה מאיים להרוג את אסאמי אם הם יעצרו בעדו.
נוודי האוויר נוחתים עם ביזוני האוויר בקרבת שער הרוחות המוקף בחומה שהקימו צבא האומות המאוחדות, וטנזן מודיע לגנרל אירו כי הם לא יעזבו את המקום עד אשר הצבא ייסוג מהמתחם.
לאחר שז'ו-לי מכריזה על התמודדותה לנשיאות רייקו מקבל דיווח על מחאת נוודי האוויר ומחליט להורות על פינויים בכוח אך נאלץ להפסיק לאחר שז'ו-לי מגיעה לאזור עם צוותי צילום ותומכים שמצטרפים לנוודי האוויר ומתחילים להפגין בעד שחרור שער הרוחות.
בינתיים, טוקוגה מאיים על חייו של וואניוג קיום הכפות, כדי לאלץ את אסאמי לבנות מצבור של משאבות גז שימוקמו על ספינת אוויר, מתוך כוונה להשתמש בו כדי להכניע את רפאבליק סיטי.
קורה, מאקו ובולין חוברים לכנופיית הקריסטל על מנת לשחרר את קיום ואסאמי מידי השילוש המסוכן.
ז'ארגלה מכנופיית הקריסטל מובילה אותם דרך מחילות תת-קרקעיות נסתרות עד למפעל אש האדמה הנטוש שם עבדו אסאמי וטוקוגה על משאבות הגז בספינת האוויר שלו אך טוקוגה מצליח לברוח יחד עם קיום ואסאמי על ספינת האוויר.
הוא טס מעל שער הרוחות ומודיע לנשיא רייקו כי עליו להסיג את הצבא מהעיר ולא הוא יפזר גז רעיל ברחבי העיר.
רייקו מורה לגנרל אירו להסיג את הכוחות ובו זמנית להשמיד את ספינת האוויר כשהיא מחוץ לגבולות העיר.
אירו מספר לטנזן וקורה על ההוראה מה שגורם לקורה לרכב על גב ביזון אוויר אל עבר ספינת האוויר, שם היא נלחמת בטוקוגה, בעוד שאסאמי גוברת על אנשיו של טוקוגה ומטיסה את ספינת האוויר לעולם הרוחות במטרה למנוע מטוקוגה להשתמש בנשק שלו כנגד תושבי רפאבליק סיטי.
טוקוגה אומנם נופל מספינת האוויר, אך שורד ובורח לעולם הרוחות.
בזמן שז'ו-לי עוסקת בחילוץ המפגינים מאזור השער בעקבות הגז שהתפשט באזור, רייקו נמלט לעיני המצלמות, מה שמשפיע על דעת הקהל לרעתו.
מתוך הכרת תודה לקורה ואסאמי על הצלת חייו, קיום מוותר על תביעתו על השטח שסביב שער הרוחות, ובכך מסיים את הסכסוך עם הרוחות.
שלושה שבועות לאחר מכן, ערב הבחירות לנשיאות רפאבליק סיטי, בעצרת תמיכה בז'ו לי, קורה משלימה עם אביה, שבוחר לא לתת למסורות של בני עמו להשפיע על התנהגותו כלפי בתו.
מאוחר יותר, ז'ו לי זוכה בבחירות בניצחון מוחץ על רייקו ובנאום הניצחון שלה מכריזה כי היא מאצילה את הסמכויות על שטח שער הרוחות לאומת האוויר.
בעת הנאום קורה ואסאמי צופות בשער הרוחות החדש, מתחבקות, ומתוודות באהבתן זו לזו.
סדרת הטלוויזיה המונפשת "האגדה של קורה" אשר נכתבה והופקה על ידי בריאן קונייצקו ומייקל דנטה דימרטינו, שודרה למשך 4 עונות בין 2012 ל-2014 על ידי ערוץ ניקלודיאון בתור סדרת ההמשך ליצירתם הקודמת של השניים "אווטאר: כשף האוויר האחרון".
בפרק האחרון של הסדרה, נראו שתי הדמויות הנשיות הראשיות – אווטאר קורה ואסאמי סאטו, צועדות יחד אל שער הרוחות, במה שנחשב לצעד הראשון במערכת היחסים הרומנטית שלהן.
הסצנה גררה תגובות חיוביות רבות בקרב המבקרים והצופים, ובשל כך, וכן בעקבות אמונתו של דימרטינו כי יש עוד הרבה לספר על עלילותיהן של דמויות הסדרה, הכריזו היוצרים ביולי 2015, במהלכו של כנס קומיק-קון, סן דייגו, על טרילוגיית קומיקס אשר תהווה המשך ישיר לעלילת העונה האחרונה בסדרת האנימציה.
כמו כן, נחשף כי ספרי הטרילוגיה ייכתבו על ידי דימרטינו בעוד קונייצקו יסייע בכתיבה, וכי הם יצאו לאור על ידי חברת ההוצאה האמריקאית דארק הורס קומיקס.
ביולי 2015 החל מייקל דנטה לעבוד על יצירת הטרילוגיה כשעל המעבר ממדיום הטלוויזיה למדיום הקומיקס התבטא בעצמו במהלך ריאיון כי הוא היווה אתגר עבורו, בעיקר בשל העובדה ש"מלחמות טריטוריה" היה הקומיקס הראשון שיצר, ואף בגלל שבעבר הורגל לשתף פעולה עם אחרים בכתיבת תסריטי הטלוויזיה שלו.
בנוסף, אמר דנטה כי הוא גילה במהלך תהליך היצירה שהרקע שלו כאמן ובמאי הקל על המעבר למדיום הקומיקס שכן הוא כבר היה רגיל להמחיש טקסט בעזרת איורים ותמונות.
דנטה ציין כי התקשה לשלב את פרטי הדמויות והעלילה הרבים מתוכנית הטלוויזיה המקורית ברומנים הגרפיים, ובקשר למערכת היחסים של קורה ואסאמי ציין כי הוא: "לא רצה שהרומנטיקה שלהם תהיה מושלמת מדי, אך גם לא רצה להעמיס עליה יותר מדי סכסוכים".
באוקטובר 2015 הוכרזה בחירתה של האמנית האמריקאית בריטני ויליאמס לתפקיד יוצרת הקומיקס אך היא פרשה לאחר מכן.
בעקבות פרישתה, הוצע התפקיד לידידה של האמנית הדרום קוריאנית איירין קוה אשר המליץ על קוה במקומו, ובאוקטובר 2016 הוכרזה בחירתה של קוה כמחליפה של בריטני בתפקיד.
קוה, אשר הייתה מעריצה של הזיכיון עוד לפני כן, גילתה שהרקע שלה באמנויות לחימה עזר לה להמחיש טוב יותר את סצנות הלחימה.
היא התבקשה לצייר את האמנות בסגנון שלה במקום בסגנון סדרת האנימציה, וסגנונה תואר כ"נינוח ומשוחרר יותר".
בנוסף לדמויות סיניות, יפניות ואינואיטיות שהוצגו בעיקר בסדרת האנימציה, רצתה קוה לעצב ברומנים הגרפיים דמויות אסייתיות מגוונות יותר.
כתוצאה מכך, נראים בקומיקסים דמויות אסייתיות נוספות כדוגמת בנגלדשי, קוריאני, וכן כמה תושבי דרום ודרום מזרח אסיה.
קוה תיארה את תהליך עבודתה כ"תהליך שיתוף פעולה עמוק", וציינה שהיא קיבלה משוב רב מדימרטינו, קונייצקו וניקלודיאון לאורך הדרך.
היסטוריית יציאה לאור והיקף מכירות
החלק הראשון של הטרילוגיה יצא לאור על ידי חברת ההוצאה דארק הורס קומיקס ב-26 ביולי 2017 ועם יציאתו צבר הספר פופולריות רבה בקרב מעריצי הסדרה כשבשבוע הראשון ליציאתו נמכרו כ-3,997 עותקים, מה שהפך אותו לרומן הגרפי השישי הנמכר ביותר בצפון אמריקה לאותו החודש.
החלק השני יצא ב-17 בינואר 2018 והפך לרומן הגרפי הנמכר ביותר בצפון אמריקה באותו החודש עם סך מכירות משוערות של כ-6,262 עותקים.
ב-22 באוגוסט יצא לאור החלק השלישי והאחרון של הטרילוגיה אשר טיפס גם הוא לראש רשימת הרומנים הגרפיים הנמכרים ביותר בצפון אמריקה באותו חודש עם סך מכירות משוער של כ-5,481 עותקים.
החלק הראשון של הטרילוגיה הפך לרומן הגרפי הנמכר ביותר של דארק הורס קומיקס לשנת 2017 בעוד החלקים השני והשלישי היו הנמכרים ביותר של ההוצאה לשנת 2018 על פי הסדר.
ב-13 במרץ 2019 הוציאו דארק הורס קומיקס מהדורה המאגדת את שלוש חוברות הקומיקס תחת כריכה אחת וב-16 בנובמבר 2022 יצאה גם בכריכה רכה.
בשנת 2021 יצא לאור תרגום המהדורה המורחבת באיטלקית.
הוא תורגם על ידי המתרגמת אנאליסה זיגניאני ויצא לאור על ידי Tunué .
ב-2 בינואר 2025 יצא לאור תרגום החלק הראשון של הספר לעברית.
הוא תורגם בידי המתרגמת אורנה כץ ויצא לאור על ידי כנרת זמורה-ביתן דביר.
ב-6 באפריל 2020, בעיצומה של מגפת הקורונה, הפיקו דארק הורס קומיקס משדר לייב מיוחד אשר שודר בפלטפורמת טוויץ' ובמהלכו המדבבים המקוריים של קורה ואסאמי – ג'נט וארני וסיישל גבריאל דיבבו את הדפים הראשונים מהחלק הראשון של הרומן הגרפי.
ב-17 באפריל הועלה הסרטון לערוץ היוטיוב הרשמי של חברת ההוצאה, וב-15 ביוני הועלה הדיבוב בשילוב דפי הרומן לערוץ היוטיוב הרשמי של הזיכיון.
ב-27 במאי 2020, בעקבות הצלחת השידור הקודם, שודר לייב נוסף בו הצטרפו לוארני וגבריאל גם P.J בירן (המדבב של בולין), דייוויד פאוסטינו (המדבב של מאקו) ומינדי סטרלינג (המדבבת של לין ביפונג) והמשיכו לדבב את החלק הראשון של הרומן.
ב-10 ביולי עלה הסרטון לערוץ היוטיוב של החברה.
ב-2 בספטמבר 2020 שודר לייב נוסף בו סיימו חמשת המדבבים לדבב את החלק הראשון של הרומן, וב-19 בספטמבר הועלה הסרטון לערוץ היוטיוב של החברה.
ב-24 ביוני 2022, פורסם בערוץ היוטיוב הרשמי של הזיכיון סרטון המשלב את דפי הרומן יחד עם הדיבוב שבצע במהלך הלייבים שבוצעו.
הסוף של תוכנית "האגדה של קורה", המתאר את שתי הדמויות הנשיות הראשיות בסדרה בתחילתה של מערכת יחסים קווירית זו עם זו, היה חסר תקדים באותן שנים בתוכניות המיועדות לילדים, אף שביקורת מסוימת הושמעה גם עקב אורכה הקצר של החשיפה.
המעבר למדיום הקומיקס העניק ליוצרים גמישות רבה יותר להרחיב יותר את מערכת היחסים של שתי הדמויות ואף להציג את הנשיקה הראשונה שלהן.
מערכת היחסים בין קורה ואסאמי היה הנושא העיקרי של הטרילוגיה.
דימרטינו אמר בריאיון שטבעי שהספרים יעניקו בולטות לזוג קווירי, זאת מכיוון שהוא וקונייצקו תמיד חשבו שהזיכיון הוא "מאוד כוללני" מהבחינה הזו.
בנוסף הוא ציין כי בניגוד לסדרה המקורית שבה היו קפיצות זמן בין כל עונה, הוא הרגיש שחשוב לקוראי הקומיקס לחזות בשלבים המוקדמים של מערכת היחסים של קורה ואסאמי, כך שהחלק הראשון מהווה המשך ישיר ורציף לעלילת הפרק האחרון של סדרת הטלוויזיה.
בהמשך הטרילוגיה מתואר כיצד מקבלים המשפחה והחברים של הזוג את יציאתן מהארון, ונחשף לראשונה כי אווטאר קיושי וקאיה בתו של אנג היו קווירים בעצמם.
בחלק הראשון נחשפת לראשונה התייחסות האומות השונות בעולם האווטאר ללהט"ב, כאשר חלקם מתוארים כהומופובים.
לפי דימרטינו, הוא וקונייצקו האמינו ש"הגישה הטובה ביותר היא להראות את ייצוג הלהט"ב מבעד לעדשת התרבויות השונות".
על ההחלטה להכניס הומופוביה ליקום הבדיוני, ציינה האמנית איירין קו כי "יש הרבה כוח בלראות דמויות אהובות ועוצמתיות כמו קורה ואסאמי, מתמודדות עם אותם מאבקים שאני (ואנשים קווירים אחרים) מתמודדים איתם".
לדברי קו, הצוות הקריאטיבי רצה שהקוראים הלהט"בים יוכלו להזדהות עם קורה ואסאמי.
"מלחמות טריטוריה" התקבל בקרב המבקרים כהמשך רשמי ו"טבעי" לסדרת האנימציה המקורית.
ביקורות לחלק הראשון של הטרילוגיה שיבחו את כתיבתו של דימרטינו באופן כזה ששמר על מאפיינים דומים לסדרה המקורית, עד ש"זה באמת מרגיש כאילו אתה קורא את העונה החמישית של האגדה של קורה".
החלק הראשון אף זכה בתואר "הקומיקס הטוב ביותר לכל הגילאים" של שנת 2017 על ידי המגזין האמריקאי אנטרטיינמנט ויקלי, ונבחר לאחד מ-15 הקומיקס המובילים של 2017 על ידי io9 .
המבקרים גם שיבחו את הרומנטיקה המתפתחת בין קורה לאסאמי, שתוארה כ"עמוד השדרה הרגשי" וכ"היבט החזק ביותר" של הרומנים הגרפיים.
ההרחבה של היסטורית הלהט"ב והוספת דמויות להט"ביות לזיכיון, זכתה לביקורות חיוביות: בעיתון האמריקאי "The A.V.
Club" נכתב שזה הביא "עומק ניכר" לבניית העולם, המגזין הלהט"בי "Autostraddle" הגיע למסקנה שהוא "גם מצוין לייצוג וגם מדויק לחיים האמיתיים".
באתר "Critical hit" צוין: "זה קצת מטלטל ואנכרוניסטי לשמוע דמויות מפילות מונחים כמו 'יוצאים'.
עם זאת, במגזין האינטרנטי "גיקלואיד" הושמעה ביקורת על ההרחבה המוגזמת של נושא הזוגיות בספר והחוסר באתנחתא קומית מספקת.
מבקרים ב-"Sci-fi Fantasy Network" וב-"CGMagazine" סימנו את הנבל הראשי טוקוגה כנקודת התורפה שבעלילה, והתאכזבו מחוסר העומק הרגשי והאידאולוגי שלו לעומת הנבלים בסדרת האנימציה.
המבקר של "Geekiary" היה ביקורתי גם על ההרחבה הרדודה לטענתו בעלילות משנה מסוימות, כגון קמפיין הבחירות לנשיאות של רייקו.
לעומת זאת, "ComicsVerse" כתבו שההתמודדות עם אלימות כנופיות ושחיתות פוליטית ברפאבליק סיטי הראתה את "הכבוד האינטלקטואלי" שיש לסדרה אל קוראיה הצעירים.
האמנות של קו זכתה לשבחים על היותה ייחודית ומושכת במצד אחד, אך עדיין נאמנת לסגנון המוכר של סדרת האנימציה מן הצד השני.
הסוקרים גם החמיאו לתיאור קטעי האקשן ה"דינמיים והמרגשים" שלה, כמו גם ל"תפיסה הניואנסית של הבעות הפנים ושפת הגוף".
באתר סיקור הקומיקס "Newsarama" נאמר כי הכוח העיקרי של קו הוא בהעברת רגשות הדמויות, אך הובעה אכזבה מסוימת לגבי הרקע היחסית "פשטני" ברומן.
המבקר ג'יימס ויטברוק מ-"io9", כתב כי האמנות של קו יחד עם הצביעה של קיליאן נג, הביאו לכמה נופים חיים ומפוארים.
האיורים בחלק הראשון שמתארים את החופשה של קורה ואסאמי בעולם הרוחות, אשר נצבעו על ידי Ng, זכו לשבחים מ-"Comic Crusaders" על "הפאנלים היוקרתיים, הגדולים, המלאים בפנטזיה טהורה", הם תוארו על ידי "Geek.com" כ"דבר הטוב ביותר בספר", ובמגזין "גיקלואיד" הם תוארו כצבעוניים ושוקקי חיים.
האגדה של קורה: דפוסים בזמן הוא אנתולוגית רומן גרפי אשר מכיל סיפורים קצרים אשר מתרחשים לדמויות מסדרת הטלוויזיה "האגדה של קורה" של ניקלודיאון, במקביל לכרונולוגיית עלילת הסדרה, ומהווה חלק מסדרת הספרים בזיכיון האמריקאי "אווטאר: כשף האוויר האחרון".
באנתולוגיה נאספו שמונה סיפורים קצרים, אשר שלושה מהם פורסמו בעבר לקראת יום קומיקס חינם, יחד עם עוד חמישה סיפורים שנכתבו במיוחד להוצאת הספר.
לאחר מספר עיכובים, הספר יצא לאור על ידי חברת ההוצאה דארק הורס קומיקס ב-30 בנובמבר 2022.
עד 2015, יצאו 4 סיפורים בנושא סדרת המקור של הזיכיון האמריקאי, "אווטאר: כשף האוויר האחרון" לרגל יום קומיקס חינם.
את הראשון הוציאו בשנת 2011 כחלק מהספר "אווטאר: כשף האוויר האחרון - ההרפתקאות האבודות" וב-2019 שלושת הסיפורים האחרים אוגדו בספר אחד.
כמה מהסיפורים באנתולוגיה מתארים אירועים שקרו מספר שנים לפני תקופת התרחשות העלילה בסדרה, כמו "חברות לכל החיים", "גורדי שחקים", "חוכמה" ו"כדור האורגים".
לעומתם, הסיפורים "חיות המחמד אבודות" ו"שינויים ברוח" מתארים את הדמויות באותו גיל המתואר בסדרה.
הסיפורים "ניקוי האוויר" ו"עריסת חתול-ינשוף" משלבים בין תקופות.
כילדה בשבט המים הדרומי, אווטאר קורה מוצאת גורת כלב-דוב קוטב שאיבדה את הלהקה שלה בסערה, ומעניקה לה את השם "נאגה".
קטרה, אשתו של אווטאר אנג, שהייתה מלמדת את קורה את אמנות כשפות המים, שכנעה את טונראק וסנה, הוריה של קורה, לאפשר לה לאמץ את נאגה, תוך כדי שהיא מציינת שלכלל האווטארים היה חיית מחמד.
קורה ונאגדה גודלות יחד להיות חברות.
כשיאסוקו סאטו, אמה של אסאמי סאטו ואשתו של הירושי סאטו, עבדה על שרטוטים לבניית גורד שחקים, שאלת אותה אסאמי לפשר הדבר ויאסוקו חלקה עימה הסבר תוך שהיא מדגימה את תהליך הבנייה באמצעות מגדל קלפים.
לאחר מכן, כשיאסוקו מספרת על התכנון לבניית בית ספר להנדסה, אסאמי מבקשת להשתתף בפרויקט הבנייה מה שיאסוקו מאשרת בשמחה.
כשנווד אוויר צעיר פגש את הנזיר גורו-להימה במעלה צוק גבוה, הוא שאל אותו מגוון שאלות וכתב את תשובות הנזיר על קלף.
לבסוף, כשף האוויר הצעיר שם לב כי גורו-להימה החל לרחף באוויר באמרו "החוכמה היא חסרת צורה, רק הרוח נשארת, כשכל השאר נעלם".
אומת האוויר בהנהגתו של טנזן לקחו על עצמם לסייע לעקורים במחנות שיועדו לאלו אשר נעקרו מביתם עקב ההרס שנותר לאחר הקרב על רפאבליק סיטי.
לאחר שאיקי התלוננה שמילו אחיה משתמט מהגשת עזרה, קורה מטילה על מילו משימה מיוחדת, להחזיר את ניבלוס, חיית מחמד מסוג חתול-ינשוף אשר נותק ממשפחת מאמציו עקב פינוי העיר במהלך הקרב.
מילו נעתר למשימה לאחר שקורה ביקשה ממנו לתאר כי הוא איבד את פוקי, חיית המחמד שלו.
לאחר שעות של חיפושים, מבחינים קורה ומילו בנובליס ונכנסים בעקבותיו אל תוך בניין נטוש בו הם מגלים מגוון חיות מחמד נוספות, אך לפתע הומלס כשף אש בשם ג'ובל, סיפר כי לאחר הודעת הפינוי הוא אסף את חיות המחמד ומאז הם לו כמשפחה.
עם זאת, מילו מצליח לשכנעו כי על החיות לשוב לביתם, ומציע לו להגיע למחנה העקורים, שם יקבל אוכל, מקום לינה ומקלחת.
באותו ערב, כשקורה ומילו מסיימים להחזיר את חיות המחמד למשפחותיהם, מילו מביא קערת אוכל לג'ובל, ושורק אל קבוצה של למורים מעופפים אשר עפים על פני מילו ונוחתים על יד ג'ובל, אשר היה נלהב מכך שיש לו קבוצה חדשה של חיות מחמד לטפל בהן.
לאחר מכן, כשאיקי שכנעה את מילו לעזור לה לנקות, קורה הביטה בהם בחיוך.
קורה ואסאמי ניסו לתקן את המטוס שלהן, לאחר שהתרסק על צוק בממלכת האדמה.
כשמספר רוחות קטנות התחילו לגרור את המטוס אל עבר קצה הצוק, קורה ניסתה להשאיר את המטוס על הצוק בעזרת כשפות אוויר בעוד ג'ינורה, בעידוד קורה מנסה להיכנס לעולם הרוחות אך ללא הצלחה.
ג'ינורה הייתה מודאגת מההשלכות של כישלונה להיכנס אל עולם הרוחות וחושפת כי אף על פי שעשתה כל שביכולתה לעזור לכשפי האוויר החדשים, חלקם אינם לוקחים אותה ברצינות.
קורה בתגובה הסבירה כיצד למרות האמון שהיה לה בעצמה כאווטאר, היא התמודדה עם מספר משברים אשר שברו אותה באופן אישי.
וכך למרות שייתכן שאיבדה חלקים ממי שהייתה, כעת היא יודעת על עצמה יותר מבעבר.
אסאמי הצטרפה והוסיפה כי אם לא הייתה מקבלת את מה שלמדה על עצמה, היא וקורה לא היו בזוגיות.
לאחר מכן, ג'ינורה הצליחה להיכנס אל עולם הרוחות ולהורות לרוחות אשר מסבבי למטוס כי עליהן להמשיך הלאה, והן אכן צייתו לה.
בילדותה של קורה, כשהביעה את רצונה להשתתף ב"פסטיבל רוחות הקרחונים", הודיע לה המורה שלה לכשפות אש, יים, כי היא צריכה להשקיע את זמנה באימונים.
במהלך האימונים הבאים, ירד מצב רוחה של קורה והיא לא הצלילה להתאמן כראוי.
לאחר שהזכירה שוב את רצונה ללכת לפסטיבל באוזני יים, הוא הטיל עליה עונש כתיבה.
באותו ערב, קורה התגנבה אל הפסטיבל, שם פגשה קבוצת נערים אשר שיחקו במשחק הילדים "כדור אורגים", ופקפקו בעובדת היות קורה האווטאר.
לאחר שקורה שרפה את הסל של המשחק וטונראק אביה בא למקום וכיבה את האש.
טונראק וסנה החזירו את קורה לידיו של יים.
למחרת, קרא טונראק לחבורת הילדים והזמין את קורה להצטרף למשחק איתם.
ובעוד יים הביע אי שביעות רצון מהמהלך, טונראק אמר לו כי הוא אמנם מאמנה של האווטאר, אך היא לא תהיה ילדה לנצח.
כשטנזן ראה את בנותיו, איקי וג'ינורה כשהן רבות, הוא וחר לספר להן סיפור מתקופת נערותו: כששני נערים השחיתו מתקן לתרגול כשפות אוויר באי מקדש האוויר, טנזן רדף אחריהם ותקף אותם.
לאחר כשהשלושה נעצרו על ידי משטרת רפאבליק סיטי, הגיע אנג, אביו של טנזן, ושיכנע את מפקדת המשטרה טוף בייפונג לשחרר את שלושת העצורים.
אנג נהג באדיבות כלפי שני הנערים וטנזן הביע את אי הסכמתו עם המעשה, אנג בתגובה מינה אותו לתפקיד "הנזיר הראשי" - נושא משרה שהיה קיים במקדשי האוויר, שתפקידו היה ליישב סכסוכים בדרכי נעם.
טנזן נענה לעצת אביו ופעל יחד עם שני הנערים על מנת לשפץ בחזרה את המתקן שהושחת.
לאחר שטנזן, עקב התעסקותו בענייני הנהגת העיר, דחה את הצעת בנו מילו לסייר עימו באי וואנגמו, האי שאווטאר אנג חיבב, החליט מילו לצאת אל האי יחד עם דודו בומי.
בומי סיפר למילו את חוויותיו שהיו לו עם אביו אנג, על שלא היה לו פנאי אליו עקב מעמדו כאווטאר וכמנהיג, ומילו שיתף כי הוא חושב שאביו אינו נותן לו לעזור לו במשימותיו, עקב אי כשירותו המספקת בכשפות האוויר.
בומי המסביר כי טנזן אוהב את מילו ורק מנסה להגן עליו, ומילו הביע הבנה אך אמר כי היה מעדיף שאביו יתגאה בו.
השניים המשיכו לעסוק בגישתו הזעפנית של טנין, ובומי הציע כי בכל פעם שטנזן יהיה עסוק, מילו יוכל לצאת איתו להרפתקה קצרה.
בכתיבת כמה מהקומיקסים השתתף הסופר והבמאי מייקל דנטה דימרטינו, אשר מהווה אחד מיוצרי הסדרה המקורית.
שם באנגליתשם בעבריתכתיבהאמנותצביעהאותיותהופעה במקורביבליוגרפיה"Friends for Life""חברות לכל החיים"מייקל דנטה דימרטינוהת'ר קמפבלקיליאן נגמייקל הייזלרThe Legend of Korra / How To Train Your Dragon / Plants vs.
(7 במאי 2016)"Skyscrapers""גורד שחקים"רייצ'ל סילברשטייןסם בקג'ימי בטנקור"Wisdom""חוכמה"בלו דליקוונטיבלו דליקוונטי"Lost Pets""חיות מחמד אבודות"מייקל דנטה דימרטינוג'ייד אייט-קאצ'יקיליאן נגנייט פייקוסThe Legend of Korra & Nintendo ARMS
(5 במאי 2018)"A Change in the Wind""שינויים ברוח"ג'ן שו וק' רודסג'ן שו וק' רודס"Weaver's Ball""כדור האורגים"ויקטוריה יינגלינט וונגג'ימי בטנקורט (קומיקראפט) וריצ'רד סטארקינגס"Clearing The Air""ניקוי האוויר"קיקו יוזסם בקקיליאן נגFREE COMIC BOOK DAY 2021 (ALL AGES): AVATAR: THE LAST AIRBENDER / THE LEGEND OF KORRA
(25 באוגוסט 2021)"Cat-Owl's Cradle""עריסת חתול-ינשוף"דלילה דוסוןאלכסנדריה מוניק
ג'ו גרוננוולד מאתר "THE BEAT" ציין את העובדה שהקומיקס יוצא בשנה החותמת עשור מאז יצאה "האגדה של קורה" בפעם הראשונה (2012), וב-"THE HORROR TREE", תואר הספר ככזה שלא עמד בציפיות.
מליסה אוג'דה מאתר CBR, כללה את "Friends for Life" בראש "רשימת הדברים הטובים באגדה של קורה", וציינה כי הסיפור עוזר למעריצים להבין את דמותה של קורה.
ברנטון סטיוארט מ-CBR, תיאר כי הסיפור "Clearing The Air", חושף את צורת האבהות של אווטאר אנג, כשלמרות שמהסדרה "האגדה של קורה" מובהר אנג לא היה אבא מושלם, הסיפור חושף גם צד טוב מתקופה זו, שהוא מלמד את בנו שיעור בסליחה ומניעת טינה.
האגדה של אנג: כשף האוויר האחרון הוא סרט הנפשה אמריקאי שבוים על ידי לורן מונטגומרי וויליאם מאטה.
הסרט משמש כהמשך לעלילת סדרת הטלוויזיה המונפשת "אווטאר" (2005–2008) ששודרה במקור בערוץ ניקלודיאון.
את הסרט מפיקים יוצרי הסדרה המקורית, מייקל דנטה דימרטינו ובריאן קונייצקו, ומדבבים בו דייב בטיסטה, אריק נאם, דיון קואן, ג'סיקה מאטן ורומן סרגוסה.
הפקת הסרט הוכרזה לראשונה בפברואר 2021, לצד הקמת אולפני אווטאר, חטיבה חדשה של ערוץ ניקלודיאון המוקדשת להפקת פרויקטים המתרחשים ביקום "אווטאר: כשף האוויר האחרון".
ביוני 2022, נמסר כי מונטגומרי, אמנית סטוריבורד שעבדה על הסדרה המקורית ופיקחה על הפקת סדרת ההמשך שלה, "האגדה של קורה" (2012–2014), נשכרה למלאכת בימוי הסרט.
תהליך הנפשת הסרט בוצע על ידי חברת "Flying Bark Productions", הנמצאת בסידני, אוסטרליה.
הסרט עתיד לעלות לאקרנים בארצות הברית ב-9 בינואר 2026, בהפצתה של סרטי פרמאונט.
דיון קואן – טוף בייפונג
ב-24 בפברואר 2021, הודיעה "ViacomCBS" במהלך יום המשקיעים השנתי שלה על הקמת אולפני אווטאר, חטיבה חדשה של ניקלודיאון שתוקדש להפקת פרויקטים המבוססים על סדרות הטלוויזיה המצוירות "אווטאר" (2005–2008) ו"האגדה של קורה" (2012–2014).
עוד נמסר כי יוצרי הסדרה המקורית והמפיקים בפועל בריאן קונייצקו ומייקל דנטה דימרטינו יפקחו על תהליך ההפקה הקריאייטיבי.
כמו כן, הוכרז שהפרויקט הראשון של האולפנים יהיה סרט קולנוע מונפש שיתחיל את תהליך ההפקה בשנת 2021.
ביוני 2022, הוכרז כי לורן מונטגומרי, אמנית סטוריבורד לשעבר שעבדה על הסדרה המקורית ופיקחה על הפקת סדרת ההמשך שלה, תופקד על מלאכת הבימוי, וכי קונייצקו ודימרטינו עתידים להפיק את הסרט לצד המפיק הבכיר של הסדרה המקורית, אריק קולמן.
ביולי 2021, נחשף כי עלילת הסרט תעסוק באנג וחבריו, ובכנס ה-CinemaCon שהתקיים באפריל 2023, אושר כי עלילת הסרט תתרחש לאחר עלילת הסדרה המקורית ותעסוק בקורותיהם של הדמויות בבגרותם.
באפריל 2024, נחשף שקולמן ייקח במקום זאת קרדיט של מפיק בכיר, וכי לצוות ההפקה צורפו לטיפה אואו ומריאן גארגר כמפיקות נוספות.
במהלך כנס ה-CinemaCon שהתקיים באפריל 2024, הכריזה סרטי פרמאונט על ליהוקם של אריק נאם, דיון קואן, ג'סיקה מאטן, רומן סרגוסה לדיבוב דמויותיהם של אנג, טוף בייפונג, קטרה וסוקה (בהתאמה).
עוד נמסר מטעמה כי את האנטגוניסט הראשי ידבב דייב בטיסטה.
באוקטובר 2022, דווח כי חברת ההנפשה "Flying Bark Productions", הממוקמת בסידני, אוסטרליה, תופקד על הנפשת הסרט, שישלב הנפשה מסורתית לצד אלמנטים של CGI.
אלקסיה גייטס-פול, מנהלת ההפקה של "Flying Bark", העירה כי העבודה על הסרט היא "פרויקט החלומות" עבור האולפן בשל העובדה שעובדים רבים הם מעריצי הזיכיון.
הסרט עתיד לעלות לאקרנים בארצות הברית, ב-9 באוקטובר 2026 בהפצתה של סרטי פרמאונט.
במקור, תאריך הפצת הסרט הייתה ב-10 באוקטובר 2025 ולאחר מכן ב-9 בינואר 2026.
האגדה של דריזט או אגדת דריזט היא סדרת ספרי פנטזיה מאת ר.
סלבטורה, שהחלה להיכתב בשנת 1988, ונכון לשנת 2023 מונה 39 ספרים.
הסדרה מתרחשת ביבשת פיירון בעולם המערכה "ממלכות נשכחות" - יקום של מבוכים ודרקונים המופץ על ידי חברת מכשפי החוף.
הסדרה כוללת את הטרילוגיות האלף האפל ובקעת רוח-כפור, את רביעיית הספרים מורשת האלף האפל, וסדרות נוספות.
הדמות הראשית ברוב הספרים היא דריזט דו'אורדן.
בסקר הקוראים של ה-NPR שנערך ב-2011, הסדרה נכנסה לרשימת 100 ספרי המדע הבדיוני והפנטזיה הטובים ביותר, במקום ה-73.
הסדרה עוקבת בעיקר אחרי דריזט דו'אורדן, אלף אפל או דְרוּ, שבניגוד לסטראוטיפים על גזעו מתנגד לרשע אליו נולד.
הוא עוזב את אופל-תחתיות, אזור צחיח של מנהרות בלתי מסומנות ואינסופיות שבהן אורבות מפלצות.
מסעו מביא אותו אל פני השטח, שם הוא נתקל באפליה בכל צעד ושעל בשל מורשתו כאלף אפל.
לבסוף דריזט מוצא חברים המעריכים את טוב לבו, ויחד הם נלחמים למען הצדק נגד אויבים מרושעים המפרים את השקט של מולדתו החדשה.
הסדרה כוללת מהדורות חדשות (עם כריכות חדשות) של ספרים, שבמקור פורסמו כחלק מסדרות עם כותרות אחרות.
ברשימה להלן הספרים ממוספרים על פי הסדר הכרונולוגי של חיי דריזט, ולא לפי סדר פרסומם המקורי.
מלבד סדרות אלו, הסדרה כוללת מספר סיפורים קצרים המרחיבים על מורשתו של דריזט, שנאספו באנתלוגיה בשם "The Collected Stories: The Legend of Drizzt".
האגודה האמריקאית לאוטיזם הוא ארגון אמריקאי ללא מטרות רווח, אשר נולד בשנת 1965 על ידי הפסיכולוגים ברנרד רימלנד ורות סי.
סאליבן יחד עם קבוצה מצומצמת של הורים לילדים עם אוטיזם.
שמו המקורי היה "האגודה הלאומית לילדים אוטיסטים" ("The National Society for Autistic Children"), והוא שונה בהמשך כדי להדגיש את התפתחותם של ילדים אוטיסטים לבגרות.
מטרות הארגון העיקריות הן העלאת המודעות הציבורית לנושא האוטיזם ולסוגיות היום-יומיות עמן מתמודדים אנשים על הרצף האוטיסטי, משפחותיהם והצוותים המקצועיים המטפלים בהם.
בעבר קידם הארגון את הטענה הפסאודו-מדע, לפיה חיסונים עלולים לגרום לאוטיזם.
עם זאת, לאחר כמה שנים, אישר הארגון כי אין כל קשר מדעי בין חיסונים לאוטיזם, זאת ללא התייחסות פומבית לפעולותיו הקודמות בנושא.
בשנת 2021, השיק הארגון מיתוג חדש אשר כלל סמליל המורכב מקווים רב-גוניים היוצרים בד עם סיסמה – "The Connection Is You" (בתרגום חופשי: "הקשר הוא אתה").
האגדה של זלדה הוא סרט הרפתקאות ופנטזיה אמריקאי, המבוסס על סדרת משחקי הווידאו הפופולרית באותו השם שפותחה ונמצאת בבעלות "נינטנדו".
הסרט הופק בשיתוף פעולה בין "סרטי קולומביה" ו"נינטנדו", והופץ על ידי "סרטי סוני".
את הסרט ביים וס בול, ששימש גם כמפיק לצדם של שיגרו מיאמוטו, אבי ארד וג'ו הארטוויק ג'וניור.
את התסריט כתבו דרק קונולי וטי.
בסרט מככבים בו ברגאסון ובנג'מין איוון איינסוורת' בתפקידים הראשיים.
צילומי הסרט החלו בנובמבר 2025 בניו זילנד, ועתידים להסתיים באפריל 2026.
הסרט עתיד לעלות לאקרנים ב-7 במאי 2027.
בו ברגאסון – הנסיכה זלדה
בנג'מין איוון איינסוורת' – לינק
באוקטובר 2013 ציין המפיק הראשי של הסדרה, אייג'י אנומה, כי אם יחל פיתוח של סרט, "נינטנדו" תשאף "לנצל את ההזדמנות כדי ליצור אינטראקציה כלשהי עם הקהל".
בשנת 2015, "וול סטריט ג'ורנל" דיווח כי סדרת לייב אקשן המבוססת על סדרת המשחקים נמצאת בפיתוח עבור שירות הזרמת המדיה "נטפליקס", אך לפי הדיווחים, ההדלפה על קיום הפרויקט גרמה ל"נינטנדו" להפסיק את הפיתוח.
ביוני 2023 פורסם כי נינטנדו קרובה לסגירת עסקה עם "אילומיניישן הפקות" ועם "סרטי יוניברסל" להפקת סרט על פי הזיכיון בעקבות הצלחת "האחים סופר מריו – הסרט", אך מנכ"ל "אילומיניישן", כריס מלדנדרי, הכחיש את הדיווחים.
בנובמבר 2023 הכריזה נינטנדו כי היא מפתחת סרט לייב-אקשן על פי הזיכיון בשיתוף פעולה עם "סרטי סוני", שתשתתף במימון ותטפל בהפצה הקולנועית העולמית.
עוד נחשף כי את הסרט יביים וס בול, שתיאם גם את ההפקה יחד עם שיגרו מיאמוטו, אבי ארד, ועם שותפו להפקה ג'ו הארטוויק ג'וניור תחת חברת "OddBall Entertainment".
מיאמוטו חשף כי הוא וארד עבדו על הרעיון לסרט במשך שנים רבות.
לאחר ההכרזה, גולשים איתרו ציוץ ישן של וס בול משנת 2010, שבו כתב כי רעיון לסרט על פי הזיכיון הוא והוסיף כי "מעולם לא העזתי לקוות שאקבל אי-פעם את ההזדמנות לביים אותו".
נאולין החליף את דרק קונולי כתסריטאי הסרט; השניים שיתפו פעולה בעבר בסדרת סרטי "הרץ במבוך".
למרות שהליהוק טרם פורסם בשלב הפיתוח המוקדם, המדבבת פטרישיה סאמרסט, שדיבבה את דמותה של הנסיכה זלדה באנגלית במשחק "The Legend of Zelda: Breath of the Wild" (2017), הביעה עניין לשוב ולגלם את הדמות.
השחקנית האנטר שפר הביעה גם היא עניין בגילום הדמות בעקבות פניות מעריצים ברשת.
ביולי 2025 הוכרז כי בו ברגאסון תגלם את הנסיכה זלדה וכי בנג'מין איוון איינסוורת' יגלם את לינק.
צילומי הסרט החלו בנובמבר 2025 בעיר ולינגטון, ניו זילנד, ועתידים להסתיים באפריל 2026.
על העריכה מופקד העורך דן צימרמן.
הסרט עתיד לעלות לאקרנים ב-7 במאי 2027, בהפצת "סרטי סוני".
במקור, הסרט התעתד לעלות לאקרנים ב-26 במרץ 2027.
בנובמבר 2024, דווח בדוח כספי רשמי של "נינטנדו" כי הסרט מתוכנן לצאת במהלך המחצית השנייה של שנות ה-2020, כלומר בין השנים 2025–2029. בהמשך, במרץ 2025, נחשף תאריך ההפצה המקורי – 26 במרץ 2027 – באמצעות האפליקציה "".
האגודה האמריקנית לפסיכיאטריה או האיגוד האמריקאי לפסיכיאטריה היא ארגון מקצועי אמריקני שחבריו הם רופאים מומחים ומתמחים בפסיכיאטריה.
בשנת 2006 מנתה האגודה יותר מ-35,000 חברים שרובם הגדול פועל בצפון אמריקה.
אין להתבלבל בין ארגון זה לבין "האגודה האמריקנית לפסיכולוגיה", שגם ראשי התיבות שלה הם APA.
באתר האינטרנט של האגודה מוצג תאורה והחזון שלה:
"האגודה היא ארגון של פסיכיאטרים הפועלים יחדיו על מנת להבטיח טיפול הומני ויעיל באנשים בעלי הפרעות נפשיות, כולל הסובלים מפיגור שכלי, או מהפרעות הקשורות להתמכרות לחומרים ממכרים.
האגודה היא הקול והמצפון של הפסיכיאטריה המודרנית.
החזון שלה הוא חברה שבה יש אבחון וטיפול פסיכיאטרי זמינים ונגישים."
האגודה האמריקנית לפסיכיאטריה מפרסמת מספר כתבי עת, עלונים שונים וכן את המדריך הסטטיסטי לאבחון הפרעות נפשיות, המוכר גם בכינוי DSM (ר"ת: "Diagnostic and Statistical Manual of mental disorders").
המדריך הסטטיסטי לאבחון הפרעות נפשיות הוא ספר מקובל ורווח ברוב העולם המערבי, ופסיכולוגים ופסיכיאטרים רבים נעזרים בו.
האגודה האמריקנית לכימיה היא אגודה מקצועית הממוקמת בארצות הברית ותפקידה לספק תמיכה למחקר מדעי בשטחי הכימיה.
האגודה נוסדה בשנת 1876 באוניברסיטת ניו יורק.
לאגודה כרגע מעל 155,000 חברים בכל רמות התארים ובכל שטחי הכימיה, ההנדסה הכימית ובתחומים בעלי זיקה לכימיה.
האגודה מקיימת מפגשים לאומיים פעמיים בשנה.
במפגשים מכוסים כל תחומי הכימיה.
בנוסף מתקיימות ועידות רבות בתחומים ממוקדים.
אגף הפרסום של האגודה מפיק מספר כתבי עת ביניהם הכתב העת של האגודה האמריקנית לכימיה וThe Journal of Physical Chemistry B.
מקור ההכנסה העיקרי של האגודה מגיע משירות תקצירים בכימיה ומפרסומי האגודה.
"חדשות הכימיה וההנדסה" הוא מגזין חדשות שבועי היוצא לאור על ידי האגודה ונשלח לכל חבריה.
שורשי האגודה בקבוצה קטנה של 35 כימאים אשר נפגשו ב־6 באפריל 1876 בבנין אוניברסיטת ניו יורק.
אף על פי שבאותה תקופה הייתה קיימת אגודת מדע אמריקנית (האיגוד האמריקאי לקידום המדע) הרי שההתפתחויות שאירעו בשטח הכימיה דרבנו את אלו שהתכנסו תחת הנחייתו של פרופסור צ'ארלס צ'נדלר מבית הספר למכרות בקולומביה להקים את האגודה האמריקנית לכימיה.
צ'נדלר סבר שהאגודה "תהווה זרז רב השפעה למחקר מקורי...,תעורר ותפתח כישורים אשר כעת מתבזבזים בשל חוסר שיתוף פעולה,...
תיצור קשר הדוק בין חברי האגודה ותוודא קיום הערכה ראויה למדע הכימיה בקרב הציבור הרחב."
בשלב מסוים הוחלט על המבנה הארגוני של האגודה ואומצה חוקה.
צ'נדלר היה מועמד טבעי לנשיא האגודה מאחר שהיה מקימה אולם הוא חש שפרופסור ג'ון ויליאם דרייפר היה בעל שיעור הקומה הראוי כמדען להוביל ארגון לאומי כדוגמת האגודה.
בגיל 65 נבחר דרייפר כנשיא האגודה האמריקנית לכימיה.
מטה האגודה שכן בניו יורק.
נשיאותו של דרייפר הייתה חשובה יותר בשל שמו והמוניטין שיצא לו ופחות בשל השתתפותו הפעילה הארגון.
האגודה האמריקנית לכימיה הקימה לראשונה חטיבות טכניות בשנת 1908 כדי לטפח חילופי מידע בין מדענים העובדים בתחומי כימיה או תחומי עניין מקצועיים מסוימים.
הפעילויות כוללות ארגון מפגשים טכניים בישיבות האגודה, פרסום ספרים ומשאבים, ניהול פרסים והרצאות וניהול אירועים אחרים.
חמש החלוקות המקוריות היו: 1) כימיה אורגנית, 2) כימאים תעשייתיים ומהנדסים כימיים, 3) כימיה חקלאית ומזון, 4) כימיה של דשנים, 5) כימיה פיזיקלית ואי־אורגנית.
נכון לשנת 2020, יש 32 חטיבות טכניות:
סניפים ארציים מקומיים אושרו בשנת 1890 והם יחידות אוטונומיות של האגודה האמריקנית לכימיה.
הסניפים בוחרים מנהלים משלהם ובוחרים נציגים בארגון האגודה האמריקנית לכימיה הלאומי.
הסניפים המקומיים מספקים גם הזדמנויות פיתוח מקצועי לחברים, מארגנים אירועי הסברה לקהילה, מציעים פרסים ומנהלים פעילויות אחרות.
הסניף ברוד איילנד היה הסניף המקומי הראשון של האגודה שניפתח בשנת 1891. נכון לשנת 2020, יש 185 סניפים מקומיים של האגודה האמריקנית לכימיה בכל 50 המדינות, מחוז קולומביה ופוארטו ריקו.
סניפים בין־לאומיים למדעי הכימיה מאפשרים לחברי האגודה האמריקנית לכימיה מחוץ לארצות הברית להתארגן באופן מקומי לחילופים מקצועיים ומדעיים.
נכון לשנת 2020, יש 25 סניפים בין־לאומיים למדעי הכימיה:
האגודה מממנת את אולימפיאדת הכימיה האמריקנית הלאומית, תחרות שבאמצעותה נבחר לבסוף צוות בן ארבעה אנשים לייצג את ארצות הברית באולימפיאדת הכימיה הבינלאומית.
האגודה מחלקת החינוך בתחום הכימיה מספקת מבחנים עבור תת־תחומים מגוונים של הכימיה.
שני המבחנים היותר שכיחים הם מבחנים ברמת סטודנטים לתואר ראשון עבור כימיה כללית וכימיה אורגנית כל אחד מהמבחנים מכיל 75 שאלות רבות ברירה.
הזמן המוקצה לכל מבחן הוא 110 דקות.
מאז הקמת בסיס הנתונים לתרכובות כימיות, המכונה PubChem, על ידי המרכז הלאומי למידע ביוטכנולוגי שידלה האגודה את המרכז ואת הגופים המפקחים עליו להפסיק את מאמצי הרחבת בסיס הנתונים.
הסיבה היא שהאגודה משווקת את שירות התקצירים בכימיה הפרטי שלה.
ב־23 במאי, שנת 2005, יצאה האגודה בהצהרה לעיתונות :
האגודה הבין-לאומית למינרלוגיה היא אגודה בינלאומית שהוקמה בשנת 1958 והיא איגוד של 38 ארגונים לאומיים.
מטרתה היא לקדם את מדע המינרלוגיה ולתקנן את המינוחים של מעל ל-4,000 סוגי מינרלים ידועים.
האגודה הבינלאומית למינרלוגיה מסונפת לאיגוד הבינלאומי למדעי הגאולוגיה (International Union of Geological Sciences או בקיצור ה-IUGS).
הוועדה הפעילה ביותר באגודה הבינלאומית למינרלוגיה היא "הוועדה לשמות מינרלים ולמינרלים חדשים" (Commission on New Minerals and Mineral Names או בקיצור CNMMN).
הוועדה הוקמה ב-1959 על מנת לתאם את הקצאת השמות למינרלים חדשים, בחינה מחדש של שמות קיימים וביטול שמות שגויים.
בין הארגונים החברים ב–IMA נמצאים הארגונים הבאים:
האגודה האמריקנית לפסיכולוגיה היא אגודה מקצועית המייצגת את הפסיכולוגים בארצות הברית.
באגודה חברים כ-157 אלף פסיכולוגים.
תקציבה עומד על כ-125 מיליון דולר.
לאגודה יש כיום 56 מחלקות מקצועיות.
היא מקושרת ל-60 ארגוני מדינות או טריטוריות אמריקניות וקנדיות.
האגודה מוציאה לאור 57 כתבי עת מדעיים שנחשבים מוערכים בעולם, ומקיפים את רוב תחומי הפסיכולוגיה.
כתב העת הרשמי של האגודה הוא "הפסיכולוג האמריקאי" ("The American Psychologist").
האגודה מחזיקה במאגר מידע מקיף בשם "PsycINFO", בו מרוכזים תקצירי מאמרים וספרים מקצועיים החל מהמאה ה-19, מתוך יותר מ-2000 כתבי עת.
האגודה מחלקת מדי שנה פרסים שנחשבים היוקרתיים בעולם בתחום, לפסיכולוגים שנמצאו ראויים לכך.
הפרסים ניתנים לפסיכולוגים צעירים וותיקים, על תרומה מדעית משמעותית לפסיכולוגיה, יישומים מדעיים בפסיכולוגיה, תרומה יוצאת דופן לפסיכולוגיה הקלינית, ועוד.
האגודה האמריקנית לפסיכולוגיה ידועה גם בשל סגנון APA הנפוץ במדעי החברה.
זהו סגנון כתיבה סטנדרטי שעל פיו נכתבים מאמרים וציטוטים ביבליוגרפיים.
האגודה הוקמה בשנת 1892 באוניברסיטת קלארק, ומנתה תחילה 26 חברים.
נשיאהּ הראשון היה גרנויל סטנלי הול.
נשיאי האגודה מתחלפים מדי שנה.
הנשיאה הנוכחית (2012) היא סוזן בנט ג'ונסון.
הפסיכולוגיה הקלינית נחשבת דומיננטית יחסית באגודה.
לפיכך פרשו ממנה עם השנים מספר קבוצות בעלות נטייה מחקרית יותר.
ב-1959 פרשה קבוצה בעלת נטייה קוגניטיבית והקימה את "האגודה הפסיכונומית".
ב-1988 פרשה קבוצה ממוקדת מחקר פסיכולוגי, הקימה את "החברה האמריקנית לפסיכולוגיה", ושינתה את שמה ב-2006 ל"אגודה למדעי הפסיכולוגיה".
בתוך ה-APA, קיים "הדירקטוריון המדעי", שמבטא את קולם של הפסיכולוגים המחקריים ותומך בהם.
ביקורת על האגודה כשנודע כי כחלק מ"צוות ההתייעצות המדעי-התנהגותי" של הממשל, מייעצים חבריה לחוקרי צבא ארצות הברית במתקן הכליאה במפרץ גואנטנמו ובמקומות נוספים, במטרה לשפר את יעילות שיטות החקירה של העצירים, השנויות במחלוקת (יש אומרים כי הן אינן אתיות וכרוכות בעינויים).
המבקרים טוענים כי האגודה סירבה להורות לחבריה שלא להשתתף בהתייעצויות וחקירות מסוג זה.
זאת בניגוד לאיסור הגורף על השתתפות וחקירות מסוג זה, שהטילו אגודות אחרות, כגון האגודה האמריקנית לפסיכיאטריה ב-2006.
בפברואר 2025, 3,556 אנשי מקצוע מתחום בריאות הנפש, האשימו במכתב את האיגוד בכך שחברים יהודים הוטרדו, הודרו והושתקו כשמחו נגד גילויי אנטישמיות באיגוד.
הודעות בפורומים רשמיים של האיגוד שקראו לאינתיפאדה, תמיכה בחמאס, ב-BDS ובחרם אקדמי על ישראל.
האגודה הגאוגרפית הישראלית, היא האגודה המקצועית של הגאוגרפים בישראל.
חברי האגודה עוסקים בכל תחומי הגאוגרפיה האנושית והפיזית.
האגודה הגאוגרפית פועלת מאז 1959 לקידום הגאוגרפיה הישראלית המגוונת וייצוגה בישראל ובעולם.
האגודה הגאוגרפית הישראלית היא חברה ב"איגוד הבינלאומי לגאוגרפיה (IGU)".
בראש האגודה עומדת מועצה ונשיא, שנבחרים אחת לשנתיים ומהווים סמכות עליונה.
בין נשיאי האגודה בעבר היו חתני פרס ישראל: פרופ' דוד עמירן, פרופ' דב ניר, פרופ' משה ברור ופרופ' אריה שחר.
מטרות האגודה הן: קידום הידע והמחקר הגאוגרפי בישראל והפצתם, הגברת המודעות להישגים התאורטיים והיישומיים של הגאוגרפיה בישראל ובעולם וייצוג הגאוגרפיה בחברות, בגופים ובהתארגנויות אשר ניתן לקדם את פעולותיהם באמצעות הידע והמחקר הגאוגרפי.
כמו כן עוסקת האגודה בקידום מעמדו המקצועי של הגאוגרף ובהעמקת התודעה הציבורית לתרומת המקצוע ויישומיו, בקידום הוראת הגאוגרפיה בישראל, בחיזוק קשרים וחילופי מידע בין העוסקים בגאוגרפיה ושוחריה ובהידוק שיתוף הפעולה בין המחלקות לגאוגרפיה באוניברסיטאות בישראל וכן ייצוג הגאוגרפיה הישראלית בפורומים בינלאומיים.
האגודה הגאוגרפית מקיימת ימי עיון מקצועיים, המקדמים דיון ולימוד של נושאים תאורטיים של המרחב, ושל הגורמים המשפיעים עליו ומושפעים ממנו.
כן מקיימת האגודה כנס שנתי רב משתתפים בחג החנוכה.
הכנס השנתי מתקיים כל שנה באוניברסיטה אחרת, ובמסגרתו מחולקים פרסי האגודה לתרומה גאוגרפית ייחודית ולחינוך גאוגרפי.
האגודה מרכזת את פעילותם של כתבי העת הגאוגרפיים "אופקים בגאוגרפיה" ו"הרשת הגאוגרפית", וכן מפעילה רשימת תפוצה ואתר אינטרנט.
בחסות האגודה פועל ארגון הסטודנטים הישראלי לגאוגרפיה, החבר בארגון הסטודנטים האירופאי לגאוגרפיה (EGEA).
פרס האגודה הגאוגרפית הישראלית מחולק מדי פעם (מאז תשנ"ו, 1996 חולק הפרס 18 פעמים) לגאוגרפים מצטיינים, בעיקר בתחום החינוך הגאוגרפי.
רשימת נשיאי האגודה הגאוגרפית הישראלית
האגודה האנגלו-ישראלית היא עמותה בריטית הפועלת למען חיזוק הקשרים בין בריטניה לישראל.
האגודה הוקמה בשנת 1949 על ידי סר וינדהאם דידס שהיה המזכיר הראשי של ממשלת המנדט הבריטי בארץ ישראל בראשית תקופת המנדט ואוהד הציונות.
מטרותיה המוצהרות הן לתמוך בתוכניות חינוכיות המאפשרות לבריטים וישראלים להעמיק את הידע זה על זה, לקדם הכרה עמוקה יותר של ישראל בבריטניה, ולטפח ידידות בין שתי המדינות.
בעוד ארגונים יהודיים שונים פועלים מתוך מטרות דומות, האגודה אינה יהודית במהותה ולכן יכולה לפעול בקרב קבוצות אוכלוסייה שונות ורחבות יותר.
מלגות המוענקות לסטודנטים בריטים ללימודים בארץ ולסטודנטים ישראלים ללימודים בבריטניה.
בממוצע 70 סטודנטים מקבלים מלגות מהאגודה בשנה.
באגודה מציעים שתי מלגות לסטודנטים, מלגת קרן קנת לינדזי לישראלים המעוניינים ללמוד בבריטניה, ומלגה על שם סר וינדהאם דידס המיועדת לסטודנטים בריטים שברצונם לערוך מחקר במוסדות אקדמיים בישראל בתחומים כגון מדעי החברה, מדעים או כלכלה.
קיום סמינרים וכנסים בנושא ישראל בבריטניה.
הוצאה לאור של המגזין Anglo-Israel.
הענקת פרס האגודה האנגלו-ישראלית ("Anglo-Israel Association prize").
יו"ר האגודה הוא סר אנדרו ברנס, דיפלומט בריטי שהיה שגריר בריטניה בישראל בין השנים 1992 ל-1995.
האגודה האמריקנית לחקר הסרטן היא האגודה המקצועית הוותיקה ביותר והגדולה ביותר בעולם המוקדשת לחקר הסרטן.
במקום מושבה בפילדלפיה מתמקדת האגודה בכל ההיבטים של חקר הסרטן, ובכללם מחקר בסיסי, מחקר תרגומי (שימוש במנגנונים ביולוגים למטרות רפואיות), ניסויים קליניים, אפידמיולוגיה, מניעה, אבחון וטיפול בסרטן.
בנוסף עוסקת האגודה בהסברה לציבור הרחב ובשתדלנות פוליטית למען חקר הסרטן.
כדי להגשים את מטרותיה, מעניקה האגודה מענקי מחקר ומלגות לחוקרים ורופאים ברחבי העולם, ומפיצה את הידע שנאגר בקהילה המדעית ובציבור הרחב.
האגודה מקיימת קורסים להשתלמות סגל רפואי ומפרסמת כתבי עת, בכללם מגזין CR לחולי סרטן ובני משפחותיהם.
האגודה מכנסת מספר כינוסים ממוקדי נושא בשנה בנוסף לכנס השנתי הגדול.
האגודה נוסדה בשנת 1907 על ידי 11 רופאים, כיום היא מונה יותר מ-28,000 חברים מרחבי העולם.
האגודה מוציאה לאור שישה כתבי עת מדעיים מבוקרים בתחום חקר הסרטן, כתבי עת אלו נחשבים למובילים בתחומם:
Cancer Research - חקר הסרטן: כתב עת לפרסום מחקרים משמעותיים ופורצי דרך או סקירות בכל תחומי חקר הסרטן: מדע הבסיסי, מחקר תרגומי (Translational research) , אטיולוגיה, מניעת הסרטן, ביולוגיה של הסרטן, המיקרו סביבה הסרטנית, אפידמיולוגיה, ניסויים קליניים, פרמקולוגיה, ביוכימיה ועוד.
כתב עת זה הוא היוקרתי ביותר מפרסומי ה-AACR, בעל פקטור השפעה של 7.514 בשנת 2008, כתב העת הוא גם הוותיק ביותר - פרסומו החל בשנת 1941.
Clinical Cancer Research - חקר הסרטן קליני: כתב עת לפרסום מחקרים רפואיים ותרגומיים תוך כדי גישור הפער שבין המעבדה לקליניקה.
כתב העת מפרסם מחקרים קליניים בפזה ראשונה ולעיתים שנייה להערכת טיפולים חדשניים בסרטן, ניתוח של מנגנונים מולקולריים ואונקוגנים המעורבים בהתמרה הסרטנית, בחיזוי התגובה לטיפול ובפרוגנוזה.
כתב העת הוא בעל פקטור השפעה 6.488. פרסומו החל בשנת 1995.
Cancer Epidemiology, Biomarkers & Prevention: אפידמיולוגיה, ביו-סמנים ומניעת הסרטן- כתבv עת מפרסם מחקרים, דעות וסקירות בנושאים: גורמים ותהליכים המשפעים על קרצינוגנזה, מניעת הסרטן והשפעת ההתנהגות על התפתחות הסרטן, סמנים ביולוגים, פרוגנוזה, ואפידמיולוגיה ברמה המולקולרית.
כתב העת הוא בעל פקטור השפעה 4.77, פרסומו החל בשנת 1991.
Molecular Cancer Research - חקר סרטן מולקולרי: מפרסם מחקרים חדשניים בתחומי הביולוגיה התאית והמולקולארית של הסרטן.
בין הנושאים הנידונים בכתב העת: אנגיוגנזה, התהליך הגרורתי, מיקרו סביבה תאית, גנטיקה של התא הסרטני, מחזור התא, אפופטוזה, תיקון נזקי DNA בקרה והעברת אותות תוך תאיים.
רוב המחקרים המוצגים עוסקים בביולוגיה של שורות תאים נצחיות ולא של חולים.
כתב העת הוא בעל פקטור השפעה 4.53, פרסומו החל בשנת 2002.
Molecular Cancer Therapeutics - טיפול מולקולארי בסרטן- מפרסם מחקרים, סקירות ודעות בנושא מחקר תרגומי, איתור מטרות לטיפולים אנטי סרטניים, הערכת הפוטנציאל של מולקולות שונות לשמש כתרופות חדישות, ביולוגיה מבנית, פרמקולוגיה והבסיס המולקולארי של יחסי הגומלין בין התרופה והגידול הסרטני.
כתב העת הוא בעל פקטור השפעה 5, פרסומו החל בשנת 2001.
Cancer Prevention Research - חקר מניעת הסרטן: מפרסם מחקרים בנושא הערכת סיכונים, גילוי מוקדם, התהליך הסרטני והדרכים לעצירתו.
הפרסומים מבוססים על מודלים בבעלי חיים ובבני אדם.
פרסום כתב העת החל בשנת 2007.